

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2024.gada 11.oktobrī Nr.47

Sēde sākta pulksten 14.00, sēde slēgta pulksten 15.25

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita RIBAKA, Sanita BĒRZIŅA

DARBA KĀRTĪBA:

1. Sabiedrības ar ierobežotu atbildību “L-EVENTS” iesnieguma izskatīšana.
2. Par saistošajiem noteikumiem “Par Alūksnes novada pašvaldības nodevām”

**1. Sabiedrības ar ierobežotu atbildību “L-EVENTS” iesnieguma izskatīšana**

M.KOVAĻENKO informē, ka 04.10.2024. saņemts iesniegums no SIA “L-EVENTS” ar lūgumu atļaut rīkot publisku pasākumu – cirka izrādi visai ģimenei “Blake” laukumā Helēnas ielā 57, Alūksnē, Alūksnes novadā no 2024.gada 22.oktobra līdz 2024.gada 24.oktobrim. Informē, ka pasākuma organizators ir noslēdzis līgumu par laukuma izmantošanu ar īpašnieku SIA “AGRE NAMI”, līdz ar to komisijai ir jāizsniedz atļauja pasākuma rīkošanai.

*Notiek diskusija par pasākumu.*

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz Publisku izklaides un svētku pasākumu drošības likumu, Alūksnes novada pašvaldības 27.09.2018. saistošajiem noteikumiem Nr.13/2018 „Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.4.p.

1. Atļaut sabiedrībai ar ierobežotu atbildību “L-EVENTS”, reģistrācijas Nr.40203364437, rīkot publisku pasākumu – cirka izrādi visai ģimenei “Blake” laukumā Helēnas ielā 57, Alūksnē, Alūksnes novadā 2024.gada 22.oktobrī, 2024.gada 23.oktobrī un 2024.gada 24.oktobrī

2. Noteikt, ka pasākuma organizētājs ir atbildīgs:

2.1.par drošības un sabiedriskās kārtības ievērošanu pasākuma laikā,

2.2.teritorijas uzkopšanu pēc pasākuma,

2.3.sadzīves atkritumu savākšanu pasākuma vietā.

3. Pašvaldības nodeva piemērojama 150,00 EUR apmērā.

1. **Par saistošajiem noteikumiem “Par Alūksnes novada pašvaldības nodevām”**

M.KOVAĻENKO informē, ka tiek pārskatīti pašvaldības saistošie noteikumi “Par Alūksnes novada pašvaldības nodevām” un līdz ar to ir iespēja pārskatīt arī pašvaldības nodevas apmērus, kas saistīti ar tirdzniecību novada teritorijā. Paskaidro, ka pašvaldības nodevas apstiprinātas 2018.gadā un iespējams vajadzētu tās pārskatīt un izvērtēt.

S.BĒRZIŅA uzskata, ka jāpārskata. Informē, ka noteikti vajadzētu palielināt nodevas apmēru, ja notiek tirdzniecība ar alkoholiskajiem dzērieniem.

S.RIBAKA un E.BALANDE teiktajam piekrīt.

*Notiek diskusija.*

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

1. Ieteikt noteikt šādas tirdzniecības nodevas likmes:

|  |  |  |
| --- | --- | --- |
| Nr.p.k. | Tirdzniecības dalībniekam par tirdzniecības vietu ielu tirdzniecībai ar  | EUR /dienā |
|  | publiskā vietā | publiskajā pasākumā |
| 1. | Ministru kabineta 2010. gada 12. maija noteikumu Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 1.-6. punktos minētām precēm (t.sk. pašu izgatavotiem pārtikas produktiem) - fiziskām personām, biedrībām, zemnieku saimniecībām un lauksaimniecības pakalpojumu kooperatīvām sabiedrībām | 3 | 7 |
| 2. | pašu izgatavotiem mākslas un amatniecības izstrādājumiem  | 5 | 10 |
| 3. | grāmatām, preses izdevumiem | 5 | 10 |
| 4. | saldējumu | 5 | 10 |
| 5. | citām (rūpnieciski ražotām) pārtikas precēm (bez alkohola)  | 7 | 15 |
| 6. | iepirktiem ziediem, stādiem | 10 | 20 |
| 7. | citām nepārtikas precēm, t.sk. rūpnieciski ražotu produkciju | 10 | 20 |
| 8. | alkoholiskiem dzērieniem | 20 | 40 |
| 9. | sabiedriskās ēdināšanas pakalpojumiem (bez alkohola) | 20 | 30 |
| 10. | sabiedriskās ēdināšanas pakalpojumiem (ar alkoholu) | 30 | 50 |
| 11. | loterijas biļetēm vai loterijai bez produkcijas realizācijas (prezentācija, degustācija)  | 10 | 15 |

2. Komisijas priekšsēdētājai M.KOVAĻENKO iesniegt priekšlikumus uzņēmējdarbības atbalsta speciālistei S.RUŠĶEI.

Sēdes vadītāja M.KOVAĻENKO……………………………………….

Protokoliste, komisijas locekle E.BALANDE…………………………………………..

Komisijas locekle S.RIBAKA ……………………………………….........

 S.BĒRZIŅA…………………………………………….